Lejeloven indeholder en række regler, der ikke kan fraviges, da de er til for at beskytte lejer. Der tages i lejeloven ikke direkte stilling til tillægsydelser, men området er dog stadig reguleret. Det er nemlig sådan, at det skal fremgå udtrykkeligt af lov eller retspraksis, hvis det er tilladt for udlejer at kræve betaling for en konkret tillægsydelse. Det vil som oftest fremgå af ens lejekontrakt, hvis man betaler for tillægsydelser udover sin husleje.
Udlejer må lovligt kræve tillægsgebyr for ydelserne; vand, varme, el, internet, antenne og køling. Der gælder dog samtidig nogle regler for, hvor meget og i hvilke tilfælde, udlejer må dette.